ભાગલપુર અને સહરસાના ગોટાળાનો કુલ આંકડો રૂ.૯૬૪ કરોડને આંબી ગયો છે. બિહારના મુખ્યપ્રધાન નીતીશકુમારે કડક ચેતવણી આપી છે કે કોઇ પણ આરોપીને છોડવામાં આવશે નહીં. આ કૌભાંડમાં પોલીસે જિલ્લા કલ્યાણ અધિકારીને જેલમાં મોકલી દીધા છે. જિલ્લા કલ્યાણ અધિકારી અરુણકુમારના ફલેટ પર દરોડા પાડતાં રૂ.૪૦પ લાખની રોકડ ઉપરાંત આ કૌભાંડ સાથે સંકળાયેલા કેટલાક મહત્ત્વના વાંધાજનક દસ્તાવેજો મળ્યા છે જેમાં એક ડઝન બેન્કની પાસબુક અને અન્ય દસ્તાવેજોનો સમાવેશ થાય છે. આર્થિક અપરાધ શાખા અને જિલ્લા પોલીસની ટીમે કલાકો સુધી સેન્ટ્રલ કો.ઓપરેટિવ બેન્કમાં દરોડા પાડીને મહત્ત્વના દસ્તાવેજ જપ્ત કર્યા હતા.